דברי הכנסת

לא / מושב שני / ישיבה קע"ט /

ד' בסיוון התשפ"ד / 10 ביוני 2024 / 31

חוברת ל"א

ישיבה קע"ט

הישיבה המאה-ושבעים-ותשע של הכנסת העשרים-וחמש

יום שני, ד' בסיוון התשפ"ד (10 ביוני 2024)

ירושלים, הכנסת, שעה 16:00

תוכן עניינים

[מסמכים שהונחו על שולחן הכנסת 6](#_Toc169176347)

[סגנית מזכיר הכנסת אלינור ימין: 6](#_Toc169176348)

[הצעות סיעות יש עתיד, הימין הממלכתי וישראל ביתנו להביע אי-אמון בממשלה בשל: 8](#_Toc169176349)

[1. ממשלה כושלת שלא מסוגלת להתמודד עם יוקר המחיה 8](#_Toc169176350)

[2. הכישלון המוחלט של הממשלה בחזית הביטחונית, הכלכלית והמדינית 8](#_Toc169176351)

[משה טור פז (יש עתיד): 8](#_Toc169176352)

[שר האוצר בצלאל סמוטריץ': 19](#_Toc169176353)

[שר האוצר בצלאל סמוטריץ': 24](#_Toc169176354)

[חמד עמאר (ישראל ביתנו): 46](#_Toc169176355)

[השרה לשוויון חברתי וקידום מעמד האישה מאי גולן: 49](#_Toc169176356)

[יאיר לפיד (יש עתיד): 58](#_Toc169176357)

[יפעת שאשא ביטון (הימין הממלכתי): 59](#_Toc169176358)

[אימאן ח'טיב יאסין (רע"מ – הרשימה הערבית המאוחדת): 64](#_Toc169176359)

[איימן עודה (חד"ש-תע"ל): 69](#_Toc169176360)

[חמד עמאר (ישראל ביתנו): 82](#_Toc169176361)

[גלעד קריב (העבודה): 84](#_Toc169176362)

[שר החינוך יואב קיש: 85](#_Toc169176363)

[דברים לזכרו של חבר הכנסת לשעבר משה מזרחי 89](#_Toc169176364)

[היו"ר אמיר אוחנה: 89](#_Toc169176365)

[אפרת רייטן מרום (העבודה): 90](#_Toc169176366)

[מיקי לוי (יש עתיד): 92](#_Toc169176367)

[הצעות סיעות יש עתיד, ישראל ביתנו והימין הממלכתי להביע אי-אמון בממשלה בשל: 94](#_Toc169176368)

[1. ממשלה כושלת שלא מסוגלת להתמודד עם יוקר המחיה; 94](#_Toc169176369)

[2. הכישלון המוחלט של הממשלה בחזית הביטחונית, הכלכלית והמדינית 94](#_Toc169176370)

[הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר) (תיקון), התשפ"ד–2024 95](#_Toc169176371)

[שר החינוך יואב קיש: 96](#_Toc169176372)

[מתן כהנא (המחנה הממלכתי): 96](#_Toc169176373)

[דבי ביטון (יש עתיד): 99](#_Toc169176374)

[מירב בן ארי (יש עתיד): 100](#_Toc169176375)

[אלעזר שטרן (יש עתיד): 105](#_Toc169176376)

[עאידה תומא סלימאן (חד"ש-תע"ל): 111](#_Toc169176377)

[מירב כהן (יש עתיד): 112](#_Toc169176378)

[מאיר כהן (יש עתיד): 118](#_Toc169176379)

[אורית פרקש הכהן (המחנה הממלכתי): 122](#_Toc169176380)

[יוסף עטאונה (חד"ש-תע"ל): 123](#_Toc169176381)

[רון כץ (יש עתיד): 124](#_Toc169176382)

[גלית דיסטל אטבריאן (הליכוד): 127](#_Toc169176383)

[עידן רול (יש עתיד): 131](#_Toc169176384)

[יואב סגלוביץ' (יש עתיד): 132](#_Toc169176385)

[ולדימיר בליאק (יש עתיד): 133](#_Toc169176386)

[נאור שירי (יש עתיד): 134](#_Toc169176387)

[מיכל שיר סגמן (יש עתיד): 136](#_Toc169176388)

[משה סעדה (הליכוד): 137](#_Toc169176389)

[ניסים ואטורי (הליכוד): 142](#_Toc169176390)

[גלעד קריב (העבודה): 149](#_Toc169176391)

[יוראי להב הרצנו (יש עתיד): 154](#_Toc169176392)

[יאסר חוג'יראת (רע"מ – הרשימה הערבית המאוחדת): 158](#_Toc169176393)

[טלי גוטליב (הליכוד): 159](#_Toc169176394)

[שרון ניר (ישראל ביתנו): 161](#_Toc169176395)

[אושר שקלים (הליכוד): 164](#_Toc169176396)

[אבי מעוז (נעם): 169](#_Toc169176397)

[ירון לוי (יש עתיד): 171](#_Toc169176398)

[אלון שוסטר (המחנה הממלכתי): 171](#_Toc169176399)

[מטי צרפתי הרכבי (יש עתיד): 174](#_Toc169176400)

[שלי טל מירון (יש עתיד): 176](#_Toc169176401)

[עמית הלוי (הליכוד): 179](#_Toc169176402)

[סימון דוידסון (יש עתיד): 181](#_Toc169176403)

[יסמין פרידמן (יש עתיד): 183](#_Toc169176404)

[אריאל קלנר (הליכוד): 185](#_Toc169176405)

[הצעת חוק לתיקון פקודת סדר הדין הפלילי (מעצר וחיפוש) (מס' 17) (חיפוש שלא על פי צו חיפוש – תיקון והארכת הוראת השעה), התשפ"ד–2024 187](#_Toc169176406)

[השרה להגנת הסביבה עידית סילמן: 187](#_Toc169176407)

[מירב כהן (יש עתיד): 189](#_Toc169176408)

[גלעד קריב (העבודה): 191](#_Toc169176409)

[עופר כסיף (חד"ש-תע"ל): 194](#_Toc169176410)

[מנסור עבאס (רע"מ – הרשימה הערבית המאוחדת): 196](#_Toc169176411)

[ולדימיר בליאק (יש עתיד): 197](#_Toc169176412)

[יאסר חוג'יראת (רע"מ – הרשימה הערבית המאוחדת): 198](#_Toc169176413)

[מטי צרפתי הרכבי (יש עתיד): 199](#_Toc169176414)

[עמית הלוי (הליכוד): 200](#_Toc169176415)

[הצעת חוק כביש אגרה (כביש ארצי לישראל) (תיקון מס' 5) (החזר הוצאות אגרה לחיילי מילואים), התשפ"ד–2024 205](#_Toc169176416)

[חנוך דב מלביצקי (הליכוד): 205](#_Toc169176417)

[נעמה לזימי (העבודה): 214](#_Toc169176418)

[אלעזר שטרן (יש עתיד): 215](#_Toc169176419)

[יאסר חוג'יראת (רע"מ – הרשימה הערבית המאוחדת): 217](#_Toc169176420)

[עידן רול (יש עתיד): 218](#_Toc169176421)

[השרה להגנת הסביבה עידית סילמן: 219](#_Toc169176422)

[חנוך דב מלביצקי (הליכוד): 220](#_Toc169176423)

[הודעה אישית של חבר הכנסת אלעזר שטרן 220](#_Toc169176424)

[אלעזר שטרן (יש עתיד): 220](#_Toc169176425)

[הודעת הממשלה על רצונה להחיל דין רציפות על הצעת חוק שירות ביטחון (תיקון מס' 26) (שילוב תלמידי ישיבות), התשפ"ב–2022 222](#_Toc169176426)

[יאיר לפיד (יש עתיד): 223](#_Toc169176427)

[אביגדור ליברמן (ישראל ביתנו): 230](#_Toc169176428)

[מנסור עבאס (רע"מ – הרשימה הערבית המאוחדת): 232](#_Toc169176429)

[אחמד טיבי (חד"ש-תע"ל): 235](#_Toc169176430)

[אפרת רייטן מרום (העבודה): 241](#_Toc169176431)

[שרן מרים השכל (הימין הממלכתי): 243](#_Toc169176432)

[הודעת הממשלה על רצונה להחיל דין רציפות על הצעת חוק שירות לאומי אזרחי (תיקון מס' 4), התשפ"ב–2021 253](#_Toc169176433)

[מירב בן ארי (יש עתיד): 253](#_Toc169176434)

[ווליד טאהא (רע"מ – הרשימה הערבית המאוחדת): 255](#_Toc169176435)

[עאידה תומא סלימאן (חד"ש-תע"ל): 256](#_Toc169176436)

[נעמה לזימי (העבודה): 257](#_Toc169176437)

[שר התקשורת שלמה קרעי: 259](#_Toc169176438)

[הודעת ועדת הכנסת 261](#_Toc169176439)

[אופיר כץ (יו"ר ועדת הכנסת): 261](#_Toc169176440)

[חילופים בוועדות הכנסת 262](#_Toc169176441)

[אופיר כץ (יו"ר ועדת הכנסת): 262](#_Toc169176442)

<< נושא >> מסמכים שהונחו על שולחן הכנסת << נושא >>

<< יור >> היו"ר אמיר אוחנה: << יור >>

חברות וחברי הכנסת, אני מתכבד לפתוח את ישיבת הכנסת. היום יום שני ד' בסיוון התשפ"ד, 10 ביוני 2024.

הודעה לסגנית מזכיר הכנסת, בבקשה.

<< דובר >> סגנית מזכיר הכנסת אלינור ימין: << דובר >>

ברשות יושב-ראש הכנסת, אני מתכבדת להודיעכם, כי הונחו היום על שולחן הכנסת –

לדיון מוקדם – החל בהצעת חוק פ/4622/25 וכלה בהצעת חוק פ/4648/25: הצעת חוק צער בעלי חיים (הגנה על בעלי חיים) (תיקון – איסור שימוש באביזרים חשמליים), התשפ"ד–2024, מאת חברי הכנסת יסמין פרידמן ויוראי להב הרצנו; הצעת חוק דמי מחלה (היעדרות בשל מחלת ילד) (תיקון – היעדרות בעקבות תקיפה או התעללות בילד), התשפ"ד–2024, מאת חבר הכנסת רון כץ; הצעת חוק משפחות חיילים שנספו במערכה (תגמולים ושיקום) (תיקון – מעטפת שיקומית לאחים שכולים), התשפ"ד–2024, מאת חברת הכנסת מירב בן ארי; הצעת חוק פיצול תפקיד היועץ המשפטי לממשלה, התשפ"ד–2024, מאת חבר הכנסת יצחק קרויזר; הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל) (תיקון – הוראת קבע), התשפ"ד–2024, מאת חבר הכנסת אריאל קלנר; הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל) (תיקון – הארכת תוקף), התשפ"ד–2024, מאת חבר הכנסת צביקה פוגל; הצעת חוק שירות המדינה (מינויים) (תיקון – ועדת איתור למינוי נציב שירות המדינה), התשפ"ד–2024, מאת חברת הכנסת קארין אלהרר; הצעת חוק-יסוד: קיצור תקופת הבחירות (תיקוני חקיקה), מאת חברי הכנסת אפרת רייטן מרום ויואב סגלוביץ'; הצעת חוק הבחירות לכנסת (תיקון – מועדים לעניין בחירות מוקדמות), התשפ"ד–2024, מאת חברי הכנסת אפרת רייטן מרום ויואב סגלוביץ'; הצעת חוק החברות הממשלתיות (תיקון – ביטוי הולם בדירקטוריונים לתושבי יישובי הצפון והדרום), התשפ"ד–2024, מאת חברי הכנסת גלעד קריב ומיכאל מרדכי ביטון; הצעת חוק הביטוח הלאומי (תיקון – הגבלת קיזוז גמלת נכות לתשלום מזונות), התשפ"ד–2024, מאת חבר הכנסת יוסף טייב; הצעת חוק הביטוח הלאומי (תיקון – תשלום גמלה לשמירת היריון בעד כל התקופה), התשפ"ד–2024, מאת חברת הכנסת אימאן ח'טיב יאסין; הצעת חוק הסיוע המשפטי (תיקון – סיוע משפטי למטופל סיעודי), התשפ"ד–2024, מאת חבר הכנסת שמחה רוטמן; הצעת חוק-יסוד: הממשלה (תיקון – איסור מינוי אדם שהורשע בעבירת טרור לשר בעל אחריות ביטחונית), מאת חברת הכנסת נעמה לזימי; הצעת חוק הסדרת העיסוק במקצועות הבריאות (תיקון – הסדרת העיסוק בניתוח התנהגות), התשפ"ד–2024, מאת חברת הכנסת מיכל מרים וולדיגר; הצעת חוק הרשויות המקומיות (מימון בחירות) (הוראת שעה) (הארכת מועד לבקשת קבלת מימון), התשפ"ד–2024, מאת חבר הכנסת דן אילוז; הצעת חוק התפזרות הכנסת העשרים וחמש, התשפ"ד–2024, מאת חברת הכנסת שרן מרים השכל; הצעת חוק תקשורת דיגיטלית עם גופים ציבוריים (תיקון – אימות זהות באמצעות מסר קולי מוקלט), התשפ"ד–2024, מאת חבר הכנסת יעקב אשר; הצעת חוק המים (תיקון – קביעת תעריפי מים לחקלאות), התשפ"ד–2024, מאת חברת הכנסת מיכל מרים וולדיגר; הצעת חוק הבנקאות (שירות ללקוח) (תיקון – הודעה ללקוח על אודות יתרה בחשבון עובר ושב שאינה נושאת ריבית), התשפ"ד–2024, מאת חברת הכנסת מירב בן ארי; הצעת חוק הכרה בוותק של עולים, התשפ"ד–2024, מאת חברת הכנסת טטיאנה מזרסקי; הצעת חוק הבחירות לכנסת (תיקון – הצבעה של אזרחים המשרתים שירות לאומי-אזרחי בחוץ לארץ), התשפ"ד–2024, מאת חברת הכנסת מיכל מרים וולדיגר; הצעת חוק העונשין (תיקון – יצוא חומר הנחשב לסם מסוכן בחוץ לארץ), התשפ"ד–2024, מאת חברי הכנסת יוסף טייב וינון אזולאי; הצעת חוק הרשויות המקומיות (בחירות) (תיקון – קיצור תקופת הצינון למנהל כללי), התשפ"ד–2024, מאת חברת הכנסת שרן מרים השכל; הצעת חוק-יסוד: הממשלה (תיקון – ביטול ממשלת חילופים), מאת חברי הכנסת אפרת רייטן מרום, קארין אלהרר ויפעת שאשא ביטון; הצעת חוק הכרה בתרומתם של כלבים בשירות ביטחון, התשפ"ד–2024, מאת חברי הכנסת משה פסל, יולי יואל אדלשטיין, שרן מרים השכל, יסמין פרידמן, מיכאל מרדכי ביטון ויצחק קרויזר; הצעת חוק שירות ביטחון (תיקון – פטור זקן לחיילים), התשפ"ד–2024, מאת חברי הכנסת קטי קטרין שטרית, יצחק פינדרוס, משה פסל, משה רוט, צבי ידידיה סוכות, אברהם בצלאל, יוסף טייב, ששון ששי גואטה, אוהד טל, דן אילוז, שמחה רוטמן, בועז ביסמוט ועמית הלוי.

לקריאה ראשונה, מטעם הממשלה: הצעת חוק לתיקון פקודת השותפויות (מס' 6), התשפ"ד–2024; הצעת חוק שירות לאומי-אזרחי (תיקון מס' 6), התשפ"ד–2024; הצעת חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר) (תיקון), התשפ"ד–2024; הצעת חוק הכשרות המשפטית והאפוטרופסות (תיקון מס' 21) (אישור פעולות ושכר על ידי האפוטרופוס הכללי ותיקונים שונים), התשפ"ד–2024; הצעת חוק שירות הקבע בצבא הגנה לישראל (גמלאות) (תיקון מס' 36), התשפ"ד–2024.

לקריאה ראשונה, מטעם הכנסת: הצעת חוק הביטוח הלאומי (תיקון מס' 246) (פטור מדמי ביטוח הכנסה שמקורה מחוץ לישראל), התשפ"ד–2024, של חברי הכנסת שמחה רוטמן, שרן מרים השכל, מירב בן ארי ואוהד טל; הצעת חוק למניעת הטרדה מינית (תיקון מס' 16) (הרחבת תחולה לעניין קבלת שירות), התשפ"ד–2024, של חברי הכנסת מרב מיכאלי, ששון ששי גואטה ושלי טל מירון; והצעת חוק הרשות הלאומית למאבק בעוני, התשפ"ד–2024, של חברי הכנסת ינון אזולאי, עאידה תומא סלימאן, נעמה לזימי וקבוצת חברי כנסת.

מסקנות הוועדה לביטחון לאומי – בעקבות הצעה לסדר-היום של חברי הכנסת אברהם בצלאל, עופר כסיף, נעמה לזימי, נאור שירי, משה רוט וואליד אלהואשלה בנושא: עלייה במקרי האלימות המשטרתית כלפי אזרחים; ובעקבות דיון מהיר בהצעתם של חברי הכנסת אליהו ברוכי, יוסף טייב, צבי ידידה סוכות ואחמד טיבי בנושא: אכיפה בררנית כלפי ציבור מיעוט בישראל.

<< יור >> היו"ר אמיר אוחנה: << יור >>

תודה לסגנית מזכיר הכנסת.

<< נושא >> הצעות סיעות יש עתיד, הימין הממלכתי וישראל ביתנו להביע אי-אמון בממשלה בשל: << נושא >>

<< נושא >> 1. ממשלה כושלת שלא מסוגלת להתמודד עם יוקר המחיה; << נושא >>

<< נושא >> 2. הכישלון המוחלט של הממשלה בחזית הביטחונית, הכלכלית והמדינית << נושא >>

<< יור >> היו"ר אמיר אוחנה: << יור >>

הנושא הראשון שעל סדר-היום הוא הצעות להביע אי-אמון בממשלה. אני מזמין את חבר הכנסת משה טור פז לנמק את ההצעה מטעם סיעת יש עתיד, בבקשה. עד עשר דקות לרשותך, אדוני.

<< דובר >> משה טור פז (יש עתיד): << דובר >>

תודה רבה, אדוני היושב-ראש. חבריי חברי הכנסת, אדוני שר האוצר, אנחנו מעלים היום הצעת אי-אמון שהכותרת שלה היא יוקר המחיה. ישראל, כידוע, היא במקום הראשון המפוקפק בעולם ביוקר המחיה, ושר האוצר, זה קורה במשמרת שלך. בדוח הבין-לאומי האחרון שיצא בנושא נאמר שכדי להוריד את רמת המחירים בישראל – אני מצטט – על משרד האוצר ליישם מדיניות מוניטרית הדוקה, שתרסן את האינפלציה.

אז אני מסתכל ימינה ושמאלה: מה נעשה בעניין הזה? מה עשית אתה חוץ מלצייץ באטרף על אלופים במטכ"ל, שר האוצר? הרי אנחנו 38% מעל ממוצע ה-OECD ביוקר המחיה; מקום ראשון, לא מכובד, ביוקר המחיה. לפחות בדבר אחד הממשלה שלכם שברה שיא. בהקשר הזה אי-אפשר להתעלם ממצב תקציב המדינה, כי תקציב הוא הביטוי החשוב ביותר של סדרי העדיפויות של ממשלה, וגם – במידה רבה מהצד שלנו, האזרחים – של מאזן הזכויות והחובות של האזרח; מה אני נותן אל מול מה אני מקבל.

בפרשת השבוע, שאני מניח שקראת השבת בדיוק כמוני, שר האוצר, מסופר על מניין בני ישראל. גם בפרשת במדבר נמנים שבטי ישראל. כיצד מונים אותם? כיצד סופרים אנשים בשבטים? התורה משתמשת פעם אחר פעם, שבט אחר שבט. בביטוי "כל יוצא צבא" הגברים מגיל 20 עד גיל 60 חייבים בשירות צבאי. הם יוצאי הצבא. אם אתה יוצא צבא, אתה בפנים. אם אתה לא יוצא צבא, אתה בחוץ. אז איך זה מסתדר, שר האוצר? תסביר לי.

איך אתם מביאים היום חוק רציפות, שבסופו של דבר ממשיך לכונן את הפטור מהצבא? חוק פטור מגיוס גרוע; חוק שעל פי המכסות שמצויות בו לא יגייס אפילו חרדי אחד יותר מהיום. הרי הכיפה שלי, בצלאל, וגם שלך, היא כיפת ציונות דתית - - -

<< קריאה >> שר האוצר בצלאל סמוטריץ': << קריאה >>

זה לא חוק שאתה הצבעת בעדו בקדנציה הקודמת ואני נגדו?

<< דובר\_המשך >> משה טור פז (יש עתיד): << דובר\_המשך >>

נכון.

<< קריאה >> שר האוצר בצלאל סמוטריץ': << קריאה >>

אז די כבר עם ציניות, נו.

<< דובר\_המשך >> משה טור פז (יש עתיד): << דובר\_המשך >>

- - - ואז אתה עמדת פה, בצלאל סמוטריץ', ועשית לנו ככה. בצלאל, מה זה? יש לך שעון?

<< יור >> היו"ר אמיר אוחנה: << יור >>

אדוני, בלי - - -

<< דובר\_המשך >> משה טור פז (יש עתיד): << דובר\_המשך >>

סליחה, אני רק מחקה את שר האוצר. אמרת לשלי: יש לך שעון? אמרת לאורית פרקש: יש לך שעון? כן, יש לי שעון, ובשעון שלי עכשיו עבר 7 באוקטובר. אני מזכיר לך.

<< קריאה >> שר האוצר בצלאל סמוטריץ': << קריאה >>

אבל בפרשת השבוע קראנו גם בשנה שעברה, על יוצאי צבא. לכן, עזוב דמגוגיה. ודאי שהחוקים השתנו. ברור שצריך לגייס חרדים.

<< דובר\_המשך >> משה טור פז (יש עתיד): << דובר\_המשך >>

יפה. יפה מאוד.

<< קריאה >> שר האוצר בצלאל סמוטריץ': << קריאה >>

אבל אל תטיף מוסר על יוצאי צבא, כשאתה הבאת את החוק הזה. אתה הבאת את החוק הזה, לא אני.

<< דובר\_המשך >> משה טור פז (יש עתיד): << דובר\_המשך >>

אז הינה, אני מטיף לך מוסר, בצלאל, בדיוק על זה. הציונות הדתית שלנו, גם הילד שלי וגם הילד שלך, ממלאים בגאווה את שורות צה"ל בכל התפקידים. הציונות הדתית – לא המפלגה, המגזר – מראים מה הן תורה ודרך ארץ, ספרא וסייפא, מופת של ציונות וערכיות.

גבי, השכן שלי ממול, נמצא כבר 200 ימים במילואים בצו 8 שלישי. הוא נשוי, יש לו שלושה ילדים, ומי שהחליף אותו עכשיו, כשהוא חזר, זה אבידע, עוד שכן שלי, גם הוא 200 ימים במילואים. רבים מהבנים הטובים של החברה הזו נמצאים עכשיו ברפיח, מוותרים על שגרה, משפחה, לימודים, חיים, צעירים בגיל העבודה שלא נמצאים בשוק העבודה. אז איך יכול להיות שאנחנו מחפים על חוסר בחיילים במי שעולה למשק הכי הרבה? הרי זה בדיוק מה שאומרים לנו, שהחיילים האלה במילואים מחליפים חיילים סדירים.

קראנו גם בפרשה שלנו שיש שבט אחד שלא נמנה עם יוצאי הצבא, אדוני היושב-ראש. יש שבט אחד פטור – שבט לוי. שבט לוי, השם הוא נחלתו. כמה הם מונים בין יוצאי המדבר? 20,000. בחשבון מהיר גם למי שלא למד ליבה, 20,000 לעומת 600,000 הם כ-3%, כלומר יש לנו כ-3% שהם לא יוצאי צבא, וכל השאר כן. אבל הבנים של החברה החרדית כיום הם 14% מהחברה הישראלית, או בשנתון בגיל גיוס שעכשיו סיימו י"ב, 14,000 מתוך 56,000, כלומר, רבע מהשנתון. כמה מתגייסים? 9%. זה אומר שאנחנו מאבדים רבע שנתון שלא תורם לשירות.

ועוד דבר קטן. שבט לוי, אתם בטח יודעים, חבריי, אומנם פטור משירות בצבא, אבל גם אין לו נחלה. אמרתי, השם הוא נחלתו. אין לו נכסים, אין לו ירושות. השם הוא נחלתו. אבל אנחנו עכשיו עוסקים יום-יום, שעה-שעה, בעוד נכסים, בעוד נחלות, בעוד אתנן פוליטי.

בצלאל, אתה יכול לרחוץ בניקיון כפיך, אבל זה הולך ביחד. שר אוצר שהוא גם שר במשרד הביטחון – לא שלקחת על זה אחריות – תומך בחוק שלא מביא אפילו חייל חרדי נוסף, על חשבון הציונות הדתית התורמת, על חשבון האזרחים התורמים. זה צריך ללכת ביחד. יש זכויות ויש חובות. אם אין זכויות, גם אין נכסים, ואז אין שותפות בעול. שר ממפלגה דתית מוביל מפלגה דתית, מגדיל את העומס על הבוחרים שלו, מגדיל את הנטל על הדתיים, מתעלם מהקושי, בשביל מה? בשביל תמורה פוליטית? בשביל להחזיק ממשלה?

ואתה יודע מה, כל הסיפור הזה של הגיוס הוא הרי רק חלק מהסיפור. הכסף שלנו לא נמצא רק בגירעון מופרך של 7.2%, שחרג אפילו מיעד הגירעון הענק של %6.6 – ואנחנו רק ביוני. אני שואל: אם ככה – אתה תסביר לי אם אני לא צודק – אז איפה הקיצוץ במקומות הנכונים? איפה? איפה הכסף שאנחנו מבזבזים, זורקים עכשיו לפח? איפה דמי הכיס בהסכמים הקואליציוניים שזרקתם? ביד אחת אתה מדבר על כינוס התקציב, שלחת מכתב לראש אגף התקציבים, אבל ביד השנייה אתה מפזר תקציבים מיותרים.

בוא ניקח דוגמה, אני אגיד לך איפה הכסף – רשתות החינוך החרדיות; 3.4 מיליארד שקל מקבלות רשתות החינוך העצמאי ו"בני יוסף". לפני כמה זמן פנה אליי ראש עמותה ציונית דתית, אני די בטוח שהוא הצביע לך בבחירות האחרונות. הוא אמר לי: קינלי, למה הרשתות החרדיות מקבלות 100% תקצוב בגלל חוק משנת 1982, ואני – מוכר שאינו רשמי – מקבל 75%? ­­­­אתה יודע מה? בוא נתמקד ברשת אחת – רשת החינוך העצמאי. אתה הוצאת מכתב לחשב הכללי, ובו אמרת לו, נו, נו, נו, איך אתה מעז להיות שומר סף? אז בוא נסביר מה זה אומר: בחינוך העצמאי יש 270 מוסדות חינוך, לומדים בהם 120,000 מתלמידי ישראל – 5% ממערכת החינוך אם אתה לוקח רק את שנתוני א'–ח', שזה כמעט כולם, זה 8% מהשנתון, דוח של רואה החשבון אלקלעי – דוח חיצוני, נכון.

<< קריאה >> שר האוצר בצלאל סמוטריץ': << קריאה >>

כמה אחוז?

<< דובר\_המשך >> משה טור פז (יש עתיד): << דובר\_המשך >>

8% מכיתות א'–ח'.

<< קריאה >> שר האוצר בצלאל סמוטריץ': << קריאה >>

וכמה הם מתוקצבים בשנה?

<< דובר\_המשך >> משה טור פז (יש עתיד): << דובר\_המשך >>

3.4 מיליארד שקלים.